El Burundi el xe no Stato de l’Africa sentrale. El se cata a est de la Republica Democràtega del Congo co le coordinate . El Burundi el ga na superficie de 27 830 chilometri quadrati. El paexe el xe quasi tuto n’altipian co base montagne. El va da 772 metri sul livel del mar, al Lago Tanganica, fin a 2 670 metri de altessa co el Monte Heha. El confina co la Republica Democràtega del Congo, el Ruanda e co la Tanzania. El Burundi nol ga sbochi sul mar. Le so montagne le fa da spartiacque tra el baxin del Fiume Congo e quel de Nilo. En Burundi se cata tanti corsi d’acqua. I pi inportanti i xe el Ruzazy, el Malagasari e el Ruvuvu. El Kagera el xe considerà el primo trato del Fiume Nilo. Oltre al lago Tanganica, se cata on mucio de laghi picenini: Mwungera, Narungazi, Rwihinda, Cohoha, Rwera e Kanzigiri. El clima el xe equatoriale. L’umidità la xe sempre alta e la tenperatura la ga mèdie da 17 a 23 a seconda de l’altitudine. foreste e boschi: 3% El Burundi el se cata de fronte al problema de l’erosion e de la soprapopolazion. El teritorio el xe stà deforestà fin masa e nol se posìbiłe recuperar tanti teritori. El problema pi grando el xe quelo de metare insieme svilupo e rispeto de l’ecosistema.